**Ministru kabineta noteikumu projekta “Grozījumi Ministru kabineta**

**2017. gada 28. marta noteikumos Nr. 168 “Īslaicīgu profesionālo pakalpojumu**

**sniegšanas kārtība Latvijas Republikā reglamentētā profesijā””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  **Projekta galvenais mērķis ir nodrošināt likumā “Par reglamentētajām profesijām un profesionālās kvalifikācijas atzīšanu” noteiktās tiesības personām, kas profesionālo kvalifikāciju ieguvušas Eiropas Savienības valstīs, sniegt īslaicīgus pakalpojumus daļā no reglamentētās profesijas profesionālajām darbībām. Projektā ir noteikti dokumenti, kuri ir jāiesniedz īslaicīgu pakalpojumu sniedzējam, kas pretendē uz pakalpojumu sniegšanu attiecībā uz daļu no reglamentētās profesijas profesionālajām darbībām, un to izvērtēšanas kārtība.** Projekts stāsies spēkā Oficiālo publikāciju un tiesiskās informācijas likumā noteiktajā kārtībā**.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “Grozījumi Ministru kabineta 2017. gada 28. marta noteikumos Nr. 168 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā”” (turpmāk – noteikumu projekts) izstrādāts saskaņā ar likuma “Par reglamentētajām profesijām un profesionālās kvalifikācijas atzīšanu” (turpmāk – reglamentēto profesiju likums) 36. panta 9. un 13. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saeima 2018. gada 21. jūnijā ir pieņēmusi likumu “Grozījumi likumā “Par reglamentētajām profesijām un profesionālās kvalifikācijas atzīšanu”” (turpmāk – reglamentēto profesiju likuma grozījumi), ar kuru izdarīti grozījumi vairākās reglamentēto profesiju likuma tiesību normās attiecībā uz īslaicīgu profesionālo pakalpojumu (turpmāk – īslaicīgi pakalpojumi) sniegšanu Latvijas Republikā reglamentētajās profesijās. Ministru kabineta 2017. gada 28. marta noteikumi Nr. 168 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā” (turpmāk – noteikumi Nr. 168) nosaka deklarācijā par īslaicīgu pakalpojumu sniegšanu ietveramo saturu, tai pievienojamos dokumentus un deklarācijas iesniegšanas, izskatīšanas un atjaunošanas kārtību, kā arī tās Latvijas Republikā reglamentētās profesijas, kurās īslaicīgu pakalpojumu sniedzējam var veikt kvalifikācijas pārbaudi pirms pirmās īslaicīgu pakalpojumu sniegšanas reizes. Šobrīd iztrūkst tiesiskais regulējums attiecībā uz īslaicīgu pakalpojumu sniegšanu daļā no reglamentētās profesijas profesionālajām darbībām, tādēļ šobrīd noteikumi Nr. 168 tikai daļēji atbilst reglamentēto profesiju likuma prasībām un nepieciešams tajos izdarīt grozījumus.  Noteikumu projekta mērķis ir aktualizēt noteikumos Nr. 168 noteikto tiesisko regulējumu tā, lai nodrošinātu tā atbilstību reglamentēto profesiju likumā noteiktajām tiesību normām.  Reglamentēto profesiju likumā līdz reglamentēto profesiju likuma grozījumiem bija noteikts deleģējums Ministru kabinetam noteikt profesijas, kurās īslaicīgu pakalpojumu sniedzējam tiek veikta kvalifikācijas pārbaude (turpmāk – deleģējums). Eiropas Parlamenta un Padomes 2005. gada 7. septembra Direktīvā 2005/36/EK par profesionālo kvalifikāciju atzīšanu (turpmāk – direktīva 2005/36/EK) ir paredzēts, ka kvalifikācijas pārbaudi var veikt tikai atsevišķos gadījumos, t.i., reglamentētajās profesijās, kas skar sabiedrības veselību un drošību. Ar reglamentēto profesiju likuma grozījumiem ir precizēts deleģējums Ministru kabinetam. Šobrīd deleģējums paredz Ministru kabinetam noteikt Latvijas Republikā reglamentētās profesijas, kurās var veikt īslaicīgu pakalpojumu sniedzēja kvalifikācijas pārbaudi, t.i., īslaicīgu pakalpojumu sniedzēja kvalifikācijas pārbaudes veikšanu pieļaujot nepieciešamos gadījumos, nevis nosakot to par obligātu. Šāds regulējums atbilst direktīvā 2005/36/EK noteiktajam. Atbilstoši reglamentēto profesiju likuma grozījumiem noteikumu projekts paredz precizēt noteikumus Nr. 168. Ar reglamentēto profesiju likuma grozījumiem jaunā redakcijā izteikta reglamentēto profesiju likuma 57. panta pirmā daļa, nosakot lēmumu veidus, ko var pieņemt institūcija, kas izsniedz profesionālās kvalifikācijas atzīšanas apliecības reglamentētajās profesijās (turpmāk – atzīšanas institūcija), tai skaitā lēmumu atzīt profesionālo kvalifikāciju attiecībā uz daļu no reglamentētās profesijas profesionālajām darbībām. Daļā no reglamentētās profesijas profesionālajām darbībām var sniegt īslaicīgus pakalpojumus tikai tajās profesijās, kas atbilst reglamentēto profesiju likuma 45. panta septītajā daļā izvirzītajiem nosacījumiem, kas praksē nozīmē to, ka īslaicīgus pakalpojumus daļā no reglamentētās profesijas profesionālajām darbībām var sniegt tikai tajās profesijās, kurās saskaņā ar reglamentēto profesiju likuma 42. panta sestajā daļā noteikto var veikt kvalifikācijas pārbaudi. Noteikumu projekts paredz, ka, sniedzot īslaicīgus pakalpojumus daļā no reglamentētās profesijas profesionālajām darbībām, pakalpojumu sniedzējam deklarācijā, kas ir jāiesniedz saskaņā ar reglamentēto profesiju likuma 42. panta otrajā daļā noteikto, ir jānorāda daļas no reglamentētās profesijas un attiecīgās specialitātes, apakšspecialitātes vai papildspecialitātes daļas nosaukums un atzīšanas institūcijā jāiesniedz dokumenti, kas liecina, vai īslaicīgu pakalpojumu sniedzēja mītnes zemē norādīto profesionālo darbību var veikt nošķirti no citām reglamentētās profesijas profesionālajām darbībām. Noteikumos Nr. 168 noteiktas profesijas, kurās īslaicīgu pakalpojumu sniedzējam var veikt kvalifikācijas pārbaudi, ja personas izglītība un profesionālā kvalifikācija atšķiras no Latvijas Republikā izvirzītajām prasībām attiecīgajai reglamentētajai profesijai; noteikumu projekts paredz, ka kvalifikācijas pārbaudi var veikt arī personai, kas īslaicīgus pakalpojumus vēlas sniegt attiecībā uz daļu no reglamentētās profesijas profesionālajām darbībām.  Reglamentēto profesiju likuma grozījumi nosaka vairākas izmaiņas reglamentēto profesiju kopā. Ar reglamentēto profesiju likuma grozījumiem arī paredzēts vairākas reglamentētās profesijas svītrot no reglamentēto profesiju likuma. Ar Ministru kabineta 2017. gada 10. oktobra noteikumiem Nr. 613 “Grozījumi Ministru kabineta 2006. gada 6. jūnija noteikumos Nr. 460 “Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”” (turpmāk – noteikumi Nr. 613) un Ministru kabineta 2018. gada 26. jūnija noteikumiem Nr. 371 “Grozījumi Ministru kabineta 2006. gada 6. jūnija noteikumos Nr. 460 “Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”” (turpmāk – noteikumi Nr. 371) tika precizēts Ministru kabineta 2006. gada 6. jūnija noteikumos Nr. 460 “Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām” noteiktais Latvijas Republikā reglamentēto profesiju specialitāšu un apakšspecialitāšu saraksts (turpmāk – saraksts). Atbilstoši noteikumiem Nr. 613, noteikumiem Nr. 371 un reglamentēto profesiju likuma grozījumiem noteikumu projekts paredz precizēt noteikumu Nr. 168 1. pielikumā noteiktās Latvijas Republikā reglamentētās profesijas, specialitātes un apakšspecialitātes, kurās īslaicīgo pakalpojumu sniedzējam var veikt kvalifikācijas pārbaudi, svītrojot vairākas būvinženiera profesijas specialitātes un nosakot vienu būvinženiera specialitāti, svītrojot būvdarbu vadītāja profesiju, reitterapeita, reitterapeita asistenta profesijas un ārsta profesijas endoskopista (gastrointestinālā endoskopija) papildspecialitāti, precizējot elektrisko iekārtu speciālista profesijas un specialitātes nosaukumu un iekļaujot psihologa profesiju un specialitāti, kurā profesionālā darbība ir saistīta ar pakalpojumu saņēmēja veselību. Direktīva 2005/36/EK attiecas arī uz Eiropas Ekonomiskās zonas valstīm un Šveici, tādēļ īslaicīgus pakalpojumus Latvijas Republikā reglamentētās profesijās var sniegt arī personas no Islandes Republikas, Norvēģijas Karalistes, Lihtenšteinas Firstistes un Šveices Konfederācijas. Līdz ar noteikumu projekta pieņemšanu Latvijas Republikas tiesību aktos tiks nodrošināts tiesiskais pamats, lai varētu īstenot praksē direktīvā 2005/36/EK noteiktās tiesības sniegt īslaicīgus pakalpojumus attiecībā uz daļu no reglamentētās profesijas profesionālajām darbībām. Ja noteikumu projekts netiks pieņemts, pastāv risks, ka Latvijas valsts tiks iesūdzēta Eiropas Savienības tiesā, jo pretendents uz īslaicīgu pakalpojumu sniegšanu Latvijas Republikā reglamentētā profesijā daļā no šīs reglamentētās profesijas profesionālajām darbībām nacionālā tiesiskā regulējuma trūkuma dēļ nevarēs izmantot direktīvā 2005/36/EK noteiktās tiesības sniegt šādus pakalpojumus. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija (turpmāk – ministrija). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais attieksies uz atzīšanas institūcijām un personām, kas ieguvušas profesionālo kvalifikāciju Eiropas Savienības dalībvalstīs un Eiropas Brīvās tirdzniecības asociācijas dalībvalstīs un pretendē uz īslaicīgu pakalpojumu sniegšanu Latvijas Republikā reglamentētā profesijā.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību akti | Saistībā ar noteikumu projektu ir nepieciešami izdarīt grozījumus šādos tiesību aktos: 1) Ministru kabineta 2006. gada 6. jūnija noteikumos Nr. 460 “Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”, iekļaujot sarakstā psihologa profesiju;2) Ministru kabineta 2017. gada 19. septembra noteikumos Nr. 566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās”, nosakot atzīšanas institūciju psihologa profesijā.Vienlaikus saistībā ar noteikumu projektu ir nepieciešams izstrādāt Ministru kabineta noteikumus, kas nosaka kārtību, kādā pretendents sedz izdevumus, kas saistīti ar kvalifikācijas pārbaudi īslaicīgu pakalpojumu sniegšanai, kā arī šo izdevumu apmēru saskaņā ar reglamentēto profesiju likuma 36. panta 14. punktu. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek pārņemtas direktīvas 2005/36/EK tiesību normas. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2005/36/EK |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2005/36/EK 4. f pants | Noteikumu projekta 2. punkts | Tiks ieviesta pilnībā | Neparedzēs stingrākas prasības. |
| Direktīvas 2005/36/EK 7. panta 4. punkta 1. un 2. teikums | Noteikumu projekta 3. punkts | Tiks ieviesta pilnībā | Neparedzēs stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā. |
| - | - | - |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tiks publicēts ministrijas tīmekļa vietnē pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Ministrijas organizētajā seminārā atzīšanas institūcijām un informācijas institūcijām 2017. gada 30. novembrī tika apspriests jautājums par nepieciešamību veikt grozījumus noteikumos Nr.168, kas noteiks kārtību īslaicīgu pakalpojumu sniegšanai attiecībā uz daļu no reglamentētās profesijas profesionālajām darbībām.  |
| 3. | Sabiedrības līdzdalības rezultāti | Atzīšanas institūciju pārstāvji pauda atbalstu pēc iespējas skaidrākas kārtības noteikšanai, ņemot vērā to, ka īslaicīgu pakalpojumu sniedzēju skaits pieaug.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikuma projekta izpildē būs iesaistītas atzīšanas institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs pārvaldes funkcijas un institucionālo struktūru, netiks izveidotas jaunas institūcijas, likvidētas vai reorganizētas esošās institūcijas, to cilvēkresursi netiks ietekmēti. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

I.Stūre, 67047899

Inese.Sture@izm.gov.lv